Idejowe wubědźowanje sakskeho fondsa „Čiń sobu!“ je we wosebitej kategoriji „Žiwa dwurěčnosć“ znowa tworićelskosć na dobro našeje maćeršćiny pozbudźiło. Serbske Nowiny tule dźensa posledni projekt w serialu předstaja.
We Wochožanskim parku błudźenkow budźe přichodnje móžno, so digitalnje tež serbskorěčnje po najwjetšej kamjenjowej zahrodźe Europy wodźić dać. Poskitk wudospołnja tak mjenowany, tuchwilu němčinu, pólšćinu a čěšćinu wopřijacy audioguide, z kotrymž móža sej wopytowarjo park samostatnje ze šmóratkom wotkryć. Wotpowědna aplikacija, kotruž tuchwilu dowuwiwaja, ma klětu na zwučenych platformach, kaž na přikład Google play abo App store, jako darmotny download přistupna być.
szl_Latn szl_Latn